ലൈസന്സില്ലാതെ പ്രവൃത്തിച്ച ഹോട്ടല് നഗരസഭ പൂട്ടിച്ചു ഇരിട്ടി: ഇരിട്ടി നഗരസഭ ലൈസന്സില്ലാതെ പ്രവൃത്തിച്ചതിന് പൂട്ടിച്ച ഹോട്ടല് അനുമതിയില്ലാതെ വീണ്ടും തുറന്നു. തുറന്ന ഹോട്ടല് പോലീസ് സഹായത്തോടെ നഗരസഭ പൂട്ടിച്ചു. മേലേ സ്റ്റാന്ഡിലെ ചോക്ലേറ്റ് കൂള് ആന്ഡ് ഹോട്ട് ഹോട്ടലാണ് നഗരസഭ അടപ്പിച്ചത്. ലൈസന്സില്ലാതെയാണ് പ്രവര്ത്തിക്കുന്നതു എന്നു കണ്ടെത്തിയതിനെ തുടര്ന്നു ഇന്നലെ രാവിലെ ഷട്ടറില് നോട്ടിസ് പതിപ്പിച്ച് നഗരസഭ അടപ്പിച്ചിരുന്നു. ഈ നോട്ടിസ് കീറി കളഞ്ഞു ഹോട്ടല് നടത്തിപ്പുകാരനായ വാടകക്കാരന് കട തുറക്കുകയായിരുന്നു എന്നു നഗരസഭ അധികൃതര് പറഞ്ഞു. ഇതോടെ നഗരസഭ സെക്രട്ടറി പൊലീസ് സഹായം തേടി. നഗരത്തില് പരിശോധന ശക്തമാക്കുമെന്നും ലൈസന്സില്ലാത്ത സ്ഥാപനങ്ങള് അടപ്പിക്കുമെന്നും നഗരസഭ അറിയിച്ചു.The post ലൈസന്സില്ലാതെ പ്രവൃത്തിച്ച ഹോട്ടല് നഗരസഭ പൂട്ടിച്ചു first appeared on MalayalamExpressOnline.